Dekan Fakulty zdravotníctva a sociálnej práce Trnavskej univerzity v súlade s § 77 Zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov a podľa Zásad výberového konania na obsadzovanie pracovných miest vysokoškolských učiteľov, pracovných miest výskumných pracovníkov, funkcií profesorov a docentov a funkcií vedúcich zamestnancov Trnavskej univerzity v Trnave vypisuje výberové konanie na obsadenie miestavysokoškolského učiteľa vo funkcii

**- profesor pre odbor sociálna práca**

Kvalifikačné požiadavky:

Definuje § 75 ods. 4 zákona č. 131/2002 Z. z. o vysokých školách a o zmene a doplnení niektorých zákonov v znení neskorších predpisov. Kvalifikačným predpokladom na obsadenie funkčného miesta profesora je splnenie kritérií vyplývajúcich z požadovanej úrovne kritérií na získanie titulu profesor príslušnej vysokej školy v štandardoch pre habilitačné konanie a inauguračné konanie podľa osobitného predpisu v študijnom odbore, na ktorý sa funkcia viaže, alebo v príbuznom študijnom odbore. Konkrétne podmienky výberového konania na obsadenie funkcie profesora sa nachádzajú na internetovej stránke fakulty:

<https://fzsp.truni.sk/sites/default/files/dokumenty/veda-vyskum/hk/Priloha_1_KRITERIA_HaIK_odbor_SP-1.pdf>

Ďalšie požadované predpoklady:

* Minimálne 15 rokov pedagogickej praxe na VŠ
* Ovládanie procesu štandardizácie kvality študijných programov a HIK
* aktívna znalosť cudzieho jazyka
* pedagogická profilácia v oblasti sociálnej práce so zameraním na problematiku zdravotného postihnutia, včasnej intervencie, sociálnej práce so skupinou, formy a metódy sociálnej práce
* vykonávanie funkcie garanta v študijnom programe Rozvoj dieťaťa a štúdium rodiny študijného odboru Sociálna práca
* intenzívna výskumná a publikačná činnosť
* bezúhonnosť

Predpokladaný termín nástupu: dohodou

K žiadosti o účasť na výberovom konaní treba doložiť: profesijný životopis, overené kópie dokladov o vzdelaní, potvrdenie o dĺžke pedagogickej praxe a prehľad pedagogickej činnosti (vyučované predmety), prehľad vedecko-výskumnej činnosti (granty, projekty a pod.) prehľad publikačnej činnosti, iné významné skutočnosti (rôzne členstvá v odb. grémiách, redakčných radách, ocenenia, absolvované kurzy a pod.), súhlas so spracovaním osobných údajov (formulár na stiahnutie nájdete na <https://dokumenty.truni.sk/ochrana-osobnych-udajov> ). Pri kontrole plnenia kritérií HaIK je potrebné postupovať v zmysle Vyhlášky dekana 6/2022:

<https://fzsp.truni.sk/sites/default/files/dokumenty/veda-vyskum/Vyhlaska_dekana_FZaSP_c_6_2022_o_vyberovych_konaniach_na_FM_docent_profesor-1.pdf>

Žiadosť spolu s požadovanými dokladmi zašlite do **24.3.2024** na adresu: *Fakulta zdravotníctva a sociálnej práce TU, Personálne oddelenie, Univerzitné nám. 1, 918 43  Trnava.*